Αθήνα: 27.11.2017

Αρ. Πρωτ.: 1687

**ΔΕΛΤΙΟ ΤΥΠΟΥ Ε.Σ.Α.μεΑ.:**

**Ενημέρωση για το κοινωνικό μέρισμα για τα άτομα με αναπηρία**

Η ΕΣΑμεΑ, όπως πολύ καλά γνωρίζετε, έγκαιρα παρενέβη αναφορικά με τα κριτήρια του κοινωνικού μερίσματος 2017, [**εγγράφως**](http://www.esaea.gr/pressoffice/press-releases/3637-aitima-gia-to-merisma-gia-ta-atoma-me-anapiria) αλλά και με παράσταση του προέδρου της Ιωάννη Βαρδακαστάνη και του γενικού γραμματέα Ιωάννη Λυμβαίου με την αναπληρώτρια υπουργό Εργασίας κ. Φωτίου και τον γ.γ. Πρόνοιας κ. Καρέλλα.

Η παρέμβαση έφερε θετικά αποτελέσματα, όπως μπορείτε να ενημερωθείτε [**στην ΚΥΑ που δημοσιεύθηκε.**](http://aftodioikisi.gr/wp-content/uploads/2017/11/KYA.pdf)Σε ότι μας αφορά, για κάθε ανάπηρο μέλος με ποσοστό αναπηρίας 67% και άνω στην «ωφελούμενη μονάδα» η κλίμακα ισοδυναμίας προσαυξάνεται κατά 0,5.

Έτσι για παράδειγμα, τα όρια των ποσών στο παράρτημα Α της ΚΥΑ, για μονοπρόσωπο νοικοκυριό με άτομο με αναπηρία, διαμορφώνονται ως εξής: το εισοδηματικό όριο των 5.000 ευρώ γίνεται 7.500 ευρώ, των 7.000 γίνεται 10.500, των 9.000 γίνεται 13.500 ευρώ.

Η ΕΣΑμεΑ τονίζει ότι για προβληματισμούς, απορίες ή τυχόν αποκλεισμούς ατόμων με αναπηρία από το κοινωνικό μέρισμα μπορείτε να επικοινωνείτε με την Υπηρεσία **«Διεκδικούμε Μαζί» στο τηλέφωνο 2109949837, μεταξύ 8-4 μ.μ. καθημερινά.**

Υπενθυμίζουμε τη διαδικτυακή πύλη για την αίτηση [**https://www.koinonikomerisma.gr/**](https://www.koinonikomerisma.gr/)

Επίσης,[**για επιπλέον πληροφορίες, ερωτήσεις - απαντήσεις, οδηγίες κλπ.**](https://www.koinonikomerisma.gr/Home/Contact)

Παρακαλούμε να είστε προσεκτικοί και να επικοινωνήσετε με τους λογιστές σας για λάθη στις φορολογικές σας δηλώσεις ή επισκεφτείτε τα ΚΕΠ για τυχόν λάθη με τον ΑΜΚΑ.

**Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ.** [**www.esaea.gr**](http://www.esaea.gr) **και** [**www.esamea.gr**](http://www.esamea.gr/) **.**